Austerlane Wolfgang on Singapuri ühe peenema hotelli peakokk. Hotellis on kolm restorani, millest üks tegutseb 24 tundi ööpäevas. Wolfgangile allub 97 inimest. Tegelikult on Wolfgang oma nooblis ametis rohkem administraator kui kokk. Ta ütleb, et saab parimal juhul  vaid 20 protsenti ajast pühendada toidu valmistamisele. Ülejäänud tunnid kuluvad inimeste valimisele, õpetamisele, eelarvete jälgimisele ja aruannete koostamisele.